“ทวิตเตอร์” จ่อบล็อกบัญชี “ทรัมป์” ถาวร หลังทวีตป่วน มวลชนลุกฮือบุกสภาสหรัฐ
“ทวิตเตอร์” จ่อบล็อกบัญชี “ทรัมป์” ถาวร หลังทวีตป่วน มวลชนลุกฮือบุกสภาสหรัฐ
“ทวิตเตอร์” จ่อบล็อกบัญชี “ทรัมป์” ถาวร หลังทวีตป่วน มวลชนลุกฮือบุกสภาสหรัฐ
7 ม.ค. 2564

ทวิตเตอร์ประกาศบล็อกบัญชี @realDonaldTrump ของประธานาธิบดีโดนัลด์ ทรัมป์ เป็นเวลา 12 ชั่วโมง หลังจากปธน.ทรัมป์ทวีตข้อความอย่างต่อเนื่องว่า เขาถูกโกงการเลือกตั้งในเดือนพ.ย. 2563
ทวิตเตอร์ออกแถลงการณ์ระบุว่า ทางบริษัทจะบล็อกบัญชีของปธน.ทรัมป์เป็นเวลา 12 ชั่วโมง ทันทีที่เขาลบข้อความทวีตที่สร้างความสงสัยให้กับสังคม และเตือนว่า หากปธน.ทรัมป์ยังคงละเมิดกฎระเบียบของบริษัท ทางทวิตเตอร์จะทำการบล็อคบัญชีของปธน.ทรัมป์เป็นการถาวร
ความเคลื่อนไหวของทวิตเตอร์เกิดขึ้น หลังจากกลุ่มผู้สนับสนุนประธานาธิบดีโดนัลด์ ทรัมป์ ได้บุกเข้าไปในอาคารรัฐสภา เพื่อขัดขวางการประกาศรับรองชัยชนะในการเลือกตั้งประธานาธิบดีของนายโจ ไบเดน
รายงานระบุว่า กลุ่มผู้ประท้วงได้บุกเข้าไปจนถึงด้านในของอาคารรัฐสภา รวมถึงห้องประชุมวุฒิสภา โดยผู้ประท้วงรายหนึ่งได้ขึ้นไปยืนบนเก้าอี้นั่งสำหรับประธานวุฒิสภา และตะโกนว่า “ทรัมป์ชนะการเลือกตั้งครั้งนี้!”